Danes are drinking less alcohol during the coronavirus crisis
FaktatjekAf Andreas Oved Askjær Rasmussen og Peter Rolsted | 2. april 2020 kl. 7:26 |  \n\n\n\n\n\n\n\n\n\n\n Print, Brug af alkoholtests på nettet er tidoblet, og supermarkeder sælger angiveligt mere alkohol. Så er virustid også alkohol-rus-tid?\xa0Det er faktisk slet ikke sikkert., Bemærk: Denne artikel blev udgivet for over en måned siden, Drikker danskerne mere alkohol under coronakrisen?, Ja, lyder det fra Bjarne Elholm, der er leder af telerådgivningen Alkolinjen, i en DR-artikel fra 29. marts, hvor han fortæller, at ti gange så mange danskere i øjeblikket tester deres alkoholvaner på nettet hos organisationen Alkohol og Samfund., Karantænetiden, hvor den danske befolkning er opfordret på det kraftigste til at blive hjemme, “betyder, at der bliver skænket ekstra meget op i glassene”, hedder det i artiklen, der har overskriften “Eksperter advarer: Mange drikker for meget i karantænetid”., Bjarne Elholm siger til DR:, “Generelt stiger alkoholforbruget, når danskerne holder fri eller har fri sammen. Så er der basis for at hygge, og der er alkohol et vigtigt element. Det er helt sikkert, at det også sker under en nedlukning som denne.”, Derudover skulle også salgstal fra dagligvarebutikker fortælle, at der er sket en stigning i salget af alkohol, siden Danmark lukkede mere eller mindre ned 11. marts, lyder det i artiklen., Men faktisk er der ikke belæg for at hævde, at danskerne drikker mere alkohol end før virustiden. Generelle salgstal tyder ikke på, at der samlet set bliver solgt mere alkohol for tiden. Og rusmiddelforskere kan ikke se, at danskernes iver efter at teste alkoholvaner på nettet nu også betyder, at vi drikker mere derhjemme., , Salgstallene først:, I DR-artiklen står, at Coops dagligvarebutikker melder om en stigning i alkoholsalget. Dog er den stigning ikke så stor som den generelle stigning i omsætningen af dagligvarer, og man må have in mente, at det jo ikke har været muligt tage på værtshus og restaurant siden 18. marts. Det fremhæver DR-artiklen også., Men Coop siger nu til TjekDet, at de seneste tal – fra 11. til og med 30. marts – viser, at dagligvarebutikker som Kvickly, Brugsen og Irma har oplevet et fald i salg af vin og spiritus på mellem 5 og 12 procent., Tallene i DR’s artikel fejler som sådan ikke noget, men de dækker kun over den første uge af coronatiden, hvor der blev købt mere af samtlige varer, siger Coop. Også alkohol., I hele karantæneperioden er alkoholsalget altså faldet i Coops supermarkeder. Også ølsalget ligger 10 til 12 procent under niveauet for samme periode sidste år., “Der havde været lidt tale om, at danskerne drak utroligt meget. Men det er altså ikke det, vi mærker. Tværtimod,” siger Lars Aarup, der er kommunikations- og analysechef hos Coop., , Dagligvarekoncernen Dagrofa, der ejer butikker som Meny og Spar, fortæller, at de ikke kan få øje på nævneværdige ændringer i salg af alkohol her i virustiden. Hverken i den ene eller anden retning., Til gengæld har Salling Group, der råder over Bilka, Føtex og Netto, oplevet en lille stigning, oplyser de., “Særlig er der en lille vækst i vinkategorien, men der ses også vækst inden for spiritus og øl,” oplyser Salling Group uden dog at ville sætte procenter på., Sprutbranchens organisation meddeler dog i en pressemeddelelse, at det samlede salg af vin og spiritus er gået tilbage., ”Siden 11. marts, hvor nedlukningen blev annonceret, er butikkernes samlede salg af både vin og spiritus rent faktisk faldet med cirka 5 procent,” udtaler Carsten Suhrke, formand i Vin & Spiritus Organisationen i Danmark (VSOD) i en pressemeddelelse. Han har tallene fra de samme tre dagligvarekæder, som TjekDet har været i kontakt med: Salling Group, Coop og Dagrofa., I pressemeddelelsen gætter formanden desuden på, at det samme gør sig gældende på ølmarkedet., Det udsagn nikker Louis Illum Honoré, der er kommunikationschef hos Bryggeriforeningen, genkendende til., “Cirka 25 procent af vores forbrug af øl hentes normalt ind over grænsen, mens 20 procent kommer fra caféer, restauranter, sportsarrangementer, koncerter og så videre. Og det ligger jo dødt. Vi ser en lille smule mere salg i detailhandlen, men det er langtfra noget, der kan opveje, at man ikke få en øl ude i byen, og man heller ikke kan hente øl over grænsen,” siger han., I en pressemeddelelse skriver Bryggeriforeningen, at forbruget af øl er faldet med 40 procent, siden coronavirussen lagde landet øde., Tilbage står de mange gennemførte alkoholtests på Alkohol og Samfunds hjemmeside. Og tidoblingen af tests “tyder på, at der er gået lidt feriestemning i den”, siger Bjarne Elholm fra Alkolinjen i en corona-særudgave af P1 Debat 30. marts., , Men hvad fortæller antallet af gennemførte alkoholtests om danskernes generelle indtag af øl, vin og sprut under coronakrisen?, "Ikke et klap. Der er ikke solid dokumentation, der fortæller, at vi generelt drikker mere under coronakrisen. Det er von hørensagen og enkelthistorier," siger Ulrik Becker, der er professor ved Statens Institut for Folkesundhed, hvor han forsker i alkoholmisbrug., Han peger på, at mange kan have mistet muligheden for at håndtere et alkoholmisbrug, som de gjorde før krisen – for eksempel i grupper eller rådgivning. Og det kunne medvirke til, at flere betjener sig af tilbud på nettet eller per telefon., Men at mange klikker sig rundt på nettet med en bekymring for eget alkoholforbrug, bevidner ikke, at danskerne, som de er flest, hælder mere i glasset end før virustiden., "Om der er blevet drukket mere, finder vi først ud af efterfølgende. Så må vi se på, hvor meget alkohol der er solgt, og hvornår det er solgt. Der er i hvert tilfælde fjernet udskænkning på restauranter og værtshuse, og man kan da godt gætte på, at noget af det er flyttet over på privatforbrug, men det er gætteri,” siger Ulrik Becker., Kim Bloomfield, professor ved Center for Rusmiddelforskning på Aarhus Universitet, forestiller sig ikke, at Alkolinjen har ret i, at danskerne drikker mere i virustiden., Samlet set forventer hun at se et dyk i alkoholindtag. Det skyldes, at danskerne generelt drikker sammen med andre. Og dem er vi i høj grad afskåret fra lige nu., ”Unge mennesker, som normalt går i byen, har slet ikke samme lejlighed til at drikke som tidligere. Det samme gælder børnefamilier, der i øjeblikket er så optagede af deres børn. De har mistet konteksten, hvori man drikker alkohol. Og de ældre er mere bekymrede, så de drikker heller ikke,” spekulerer professoren., , Hendes kollega Morten Hesse, der er lektor samme sted, kan godt få øje på nogen, der vil hælde mere i glasset under coronakrisen., “Der er en mindre gruppe, som normalt drikker relativt meget, og som nu har meget tid og få forpligtelser, og som derfor skruer op for forbruget,” siger han og peger på, mange formentlig drikker mindre i karantæne, mens nogle sandsynligvis drikker mere., “Vi ved ikke, hvordan det forholder sig med sikkerhed endnu, men det håber vi at vide om et par måneder,” forklarer Morten Hesse, der har i sinde at lave en undersøgelse om netop alkohol i en coronatid., TjekDet har præsenteret Bjarne Elholm for salgstallene, der ikke umiddelbart tyder på en stigning i salget af alkohol, snarere tværtimod, og for rusmiddelforskernes vurdering., Så mener han stadig, at tallene for deres gennemførte tests viser, at der generelt bliver drukket mere?, “Nej, det kan man jo ikke sige. Jeg vil nok sige, at folk er begyndt at spekulere mere over deres vaner. Det er det testen, kan vise. Der er ingen lineær sammenhæng mellem et øget forbrug og et øget antal test,” medgiver Bjarne Elholm., DR har opdateret\xa0artiklen og uddybet dagligvarekædernes alkoholsalg under coronakrisen., Ti gange vrøvl om coronavirussen. Der findes altså endnu ikke en kur eller vaccine, , The New York Times\xa0finder\xa0fejlagtigt frem til\xa0“firdobling”\xa0i\xa0racistiske\xa0hadforbrydelser\xa0i Danmark., Der er ting, Pia Kjærsgaard (DF) og jeg selv ikke forstår, fordi vi har den farve, vi har, siger Pernille Skipper (Ø). Udtalelsen kunne sandsynligvis få Pernille Skipper dømt for racisme, hvis ikke hun var folketingsmedlem, siger Lars Boje Mathiesen (NB)., Veganerpartiet\xa0påstår, at Danmark har verdens højeste dødelighed blandt pattegrise.\xa0Men\xa0den udlægning er der ikke dokumentation for, mener to forskere., 19. juni satte svindlere alle sejl til og nærmest bombarderede danske facebookbrugere med en artikel, der stik imod sandheden hævder, at skuespilleren Mads Mikkelsen anbefaler bitcoin-investeringer som "smuthul til velstand"., Prestigious United States media The New York Times erroneously calculated a ‘quadrupling’ of racist hate crimes in Denmark and invented a far-right affiliation of one of the suspects in a sickening murder., En advarsel til kæledyrsejere spreder sig\xa0lige nu\xa0på\xa0sociale\xa0medier\xa0om\xa0en\xa0hundelufter, der\xa0på en gåtur\xa0har\xa0fundet\xa0giftige\xa0pølsestykker.\xa0Advarslen fortæller bare ikke, at pølsestykkerne blev fundet for\xa0over to år\xa0siden i Sverige., Personen\xa0bag videoen har fundet resterne af en årtier gammel nedlagt\xa0losseplads\xa0og hævder nu, at Århus Kommune bortskaffer affald ved at stuve det ind under en vej., Der er heller ikke grund til at bekymre sig for hjortelusen, som\xa0netmedier\xa0fejlagtigt kalder en flyvende flåt., Populært facebookopslag taget helt fejl af, hvad der rent faktisk står i studierne., Adskillige virksomheder får deres navn misbrugt af svindlere, der gennem falske konkurrencer og tilbud forsøger at udnytte underholdningsbranchens genåbning efter coronanedlukningen. Legoland i Billund er seneste offer for fupmagernes forsøg på at snyde godtroende danskere., På sociale medier cirkulerer et billede af en forslået kvinde, der skulle være gennembanket af George Floyd.\xa0Men opslaget savner både\xa0nuancer\xa0og begår en kæmpe brøler., Adskillige facebookbrugere advarer lige nu mod voicemail-svindel fra et britisk nummer. Uanset om man kan koble det britiske nummer til telefonsvindel, er metoden bag reel, og ekspert kalder den for "ulækker"., Facebook- og twitterbrugere i massevis deler statistikker, der viser fordelingen af drab i USA baseret på race. Men tallene stemmer langt fra med officielle tal, og forskere kalder statistikkerne for lodret forkerte., En spøjs\xa0artikel om en ældre mand, der angiveligt har fået en fyreseddel fra den amerikanske supermarkedskæde Walmart blot to timer, efter\xa0han var ansat, spreder sig på sociale medier.\xa0Han fyrede angiveligt en grov joke af om en kunde, men historien er med al sandsynlighed ren fiktion., Politiet underdriver antallet af Black Lives Matter-demonstranter i København, hævder talsperson for bevægelsen Bwalya Sørensen. Men hun sætter sandsynligvis selv antallet af demonstranter alt for højt, viser ekspertanalyser., I en facebookkonkurrence, som filmgiganten Disney tilsyneladende står bag, udloves 200 gratis konti til den kommende streamingtjeneste Disney+. Men opslaget er det rene fup, der intet har med Disney at gøre, og svindlerne bag er blot ude efter godtroende danskeres penge., Efter godt tre år under Mandag Morgens ejerskab bliver Danmarks eneste internationalt certificerede faktatjeksite, TjekDet.dk, nu omdannet til en forening og aktiviteterne udvidet., KOMMENTAR: Aldrig tidligere er Danmark blevet så voldsomt invaderet af international desinformation som under coronapandemien. Oplysningskampagner er ikke nok til at imødegå det vrøvl, folk deler på de sociale platforme., Et\xa0portrætmaleri\xa0af Obama spreder sig på sociale medier,\xa0som en kritik af\xa0at Trump angiveligt nægter at hænge det op\xa0i Det Hvide Hus.\xa0Men\xa0det er slet ikke det maleri af Obama, der skal hænges op i Det Hvide\xa0Hus., Rejsebegrænsningerne mellem Danmark og Sverige debatteres heftigt for tiden, og adskillige både danske og svenske politikere påstår, at smittetrykket for\xa0covid-19 er lavere i Skåne end i\xa0Region Hovedstaden. Men\xa0det er der ikke noget, der tyder på, vurderer flere forskere., Debattør Mary\xa0Consolata\xa0Namagambe\xa0vil have udlændingeministeren til at ændre,\xa0hvad hun mener,\xa0er et\xa0racistisk spørgsmål i indfødsretsprøven. Men spørgsmålet, som debattøren har set sig vred på, stammer slet ikke fra prøven., To forskellige videobidder af episoden, hvor en tankvogn kører mod demonstranter i den amerikanske by Minneapolis, fortæller vidt forskellige historier., Covid-19 er først og fremmest en kredsløbssygdom og kan kureres uden intensivindlæggelser og brug af respiratorer,\xa0påstår\xa0et\xa0opslag, der har floreret i flere europæiske lande., Er du alene og oplever symptomer på et hjerteanfald, skal du hoste kraftigt, kan man læse i et yderst delt\xa0kædebrev. Men det er noget sludder, siger\xa0professor.\xa0Hvis du har symptomer på et\xa0hjerteanfald,\xa0skal\xa0du ikke hoste,\xa0men\xa0bruge tiden på at få hjælp., Billeder af barnebrude toner frem på sociale medier i\xa0opslag, der\xa0udtrykker støtte\xa0til\xa0Inger Støjberg\xa0(V)\xa0i\xa0striden\xa0om adskillelsen af\xa0unge\xa0asylpar. I flere tilfælde\xa0er billederne\xa0dog\xa0taget ud af kontekst., I takt med at samfundet lukker op igen, er adskillige falske konkurrencer og tilbud fyldt med optimisme dukket op på nettet. Danske virksomheder på stribe må ufrivilligt lægge navn til fupnumrene., De danske biografer har nu fået lov til at slå dørene op. Og det fejrer de åbenbart på livet løs med konkurrencer om gratis billetter eller næste uhørte rabatter. Men selv om biografgængerne måske nok synes, der er noget at fejre, så er der en god grund til at se sig for., Flere sociale medier og videotjenester forsøger løbende at fjerne en video\xa0med et interview med den amerikanske virolog Judy Mikovits. Det sker med den begrundelse, at videoen spreder falske påstande om\xa0coronavirussen. Nu turnerer videoen også med danske undertekster., Se flere artikler », Det leverede er beskyttet af dansk lov om ophavsret. Abonnenten må printe en kopi til eget brug. Derudover må hel eller delvis kopiering, anden gengivelse eller videreanvendelse af materialet - herunder elektronisk videredistribution via email - kun ske efter forudgående aftale med Mandag Morgen, Klik her, , TJEKDET.DK BRIEF, Få en email med det ugentlige overblik over vores faktatjek i vores nyhedsbrev TjekDet Brief., Vi udsender hver uge en oversigt over de seneste dages artikler fra TjekDet. Og når en aktuel begivenhed gør det relevant at tippe dig om et faktatjek hurtigere, så gør vi også det.

	Drikker danskerne virkelig mere alkohol i coronatiden?  - TjekDet - leveret af Mandag Morgen







